Μυρτώ Κωστίκα

## Βιογραφία
Η Μυρτώ Πάρλα Κωστίκα γεννήθηκε το 1931 στην Αθήνα και είναι η μεγαλύτερη από τα δύο παιδιά της οικογένειας ,εκ των οποίων ο αδελφός της Κώστας Πάρλας υπήρξε γνωστός δημοσιογράφος.

Η δευετροβάθμια εκπαίδευση της έγινε στο Αμερικάνικο Κολλέγιο Θηλέων (1945–1951) στο Ελληνικό και σπούδασε στη Σχολή Αρχιτεκτόνων του Εθνικού Μετσοβίου Πολυτεχνίου την περίοδο 1951-1956. Οι καθημερινές διαδρομές μέσα σε μια πόλη σημαδεμένη από την Κατοχή, τροφοδοτούσαν τη φαντασία της και γεννούσαν μέσα της την επιθυμία να συμβάλει στην αποκατάσταση του αστικού τοπίου.

«Θέλω να γίνω αρχιτέκτονας γιατί θέλω να κάνω τους ανθρώπους ευτυχισμένους» ήταν η απάντηση της σχετικά με το τι ήθελε να κάνει στο μέλλον κατά τα νεανικά της χρόνια.

Το 1951, μόλις ολοκλήρωσε τις σπουδές της στο Pierce College, η Μυρτώ Πάρλα Κωστίκα έδωσε εισαγωγικές εξετάσεις και εισήχθη στη Σχολή Αρχιτεκτόνων του Εθνικού Μετσοβίου Πολυτεχνείου. Κατά τη διάρκεια των σπουδών της, ξεχώρισε δύο καθηγητές που τη σημάδεψαν: τον Νίκο Χατζηκυριάκο Γκίκα, από τον οποίο θυμάται ιδιαίτερα τα μαθήματα για τις αρμονικές διαιρέσεις και το χρώμα, και τον Δημήτρη Πικιώνη, που της μετέδωσε την αγάπη του για την αρχιτεκτονική και την ελληνική παράδοση. 

Το 1956, στο πλαίσιο της πρακτικής της άσκησης, εργάστηκε μαζί με τον Πικιώνη στο έργο των αναπλάσεων γύρω από την Ακρόπολη.  Μετά την ολοκλήρωση των σπουδών της το 1957, μετέβη στο Σικάγο των Ηνωμένων Πολιτειών μαζί με τον σύζυγό της, Θανάση Κωστίκα, προκειμένου να συνεχίσει με μεταπτυχιακές σπουδές στο Τμήμα Χωροταξίας του Ινστιτούτου Τεχνολογίας του Ιλινόι (IIT). Εκεί, έχει την ευκαιρία να γνωρίσει σημαντικές προσωπικότητες της αρχιτεκτονικής, όπως ο Mies van der Rohe, ο Ludwig Hilberseimer και ο James Speyer, των οποίων η σκέψη και το έργο επηρεάζουν την αρχιτεκτονική της αντίληψης. Η εμπειρία αυτή αποτελεί για την ίδια μια σημαντική ευκαιρία να εμπλουτίσει την –ως τότε κυρίως ακαδημαϊκή– ελληνική της εκπαίδευση με τις αξίες του Μπάουχαους και του Μοντέρνου Κινήματος. 

Το 1960, η Μυρτώ Κωστίκα ολοκληρώνει τις μεταπτυχιακές της σπουδές, με την διπλωματική εργασία με τίτλο «Athens Replanned». Λίγους μήνες αργότερα, μετά τη γέννηση της κόρης της, το 1962, αποφασίζει να επιστρέψει στην Ελλάδα. Κατά τον πρώτο χρόνο μετά την επιστροφή της, η Κωστίκα εργάζεται στο αρχιτεκτονικό γραφείο του Κωνσταντίνου Δοξιάδη. Σύντομα όμως ιδρύει το δικό της γραφείο, έχοντας ως βασικές συνεργάτιδες την Κατερίνα Παπαδοπούλου και τη Χρυσή Πετρίδου. 

Η Μυρτώ Κωστίκα παρέμεινε ενεργή επαγγελματικά έως και τη δεκαετία του 1990 και απεβίωσε στις 13 Ιουνίου 2016.

## Το έργο της

### Δεκαετία 1960

* 1963 Ξενοδοχείο Γ. Στάμου, Ιωάννινα
* 1963 Εργοστάσιο διακοπτών και φωτιστικών ΛΙΝΤΕΡ ΕΛΛΑΣ
* 1965–1967 Γυμνάσιο – Λύκειο Βαχλιώτη, Λακωνίας Συνεργασία με: Η. Γουναρόπουλο, Α. Κωστίκα

* 1965 Εργαστήρια και αποθήκες εργοστασίου SIEMENS ΕΛΛΑΣ
* 1965 Ξενοδοχειακό συγκρότημα «Αριάδνη», Άγιος Νικόλαος, Κρήτη
* 1965 Ξενοδοχείο Κ. Μαρή, Άγιος Νικόλαος, Κρήτη
* 1968 Ξενοδοχείο Ε. & Ν. Καλογερόπουλου, Γλυφάδα, Αττική

### Δεκαετία 1970 & 1980

* 1970 Κτίριο Ηλεκτρονικών Εργαστηρίων, Κέντρο Πυρηνικών Ερευνών «Δημόκριτος», Αγ. Παρασκευή
* 1970 Ξενοδοχείο Α.Ε. «Πελασγία Ελλάς», Αθηνών–Σουνίου
* 1970 Ξενοδοχειακό συγκρότημα Α.Ε. ΕΞΤΕ «Ψάθα», Ψάθα, Αττική
* 1970–1988 Κατοικίες σε Θεσσαλονίκη, Πάρο, Σίφνο, Αττική
* 1970–1989 Διαμέρισμα Πατήσια (με Κ. Τσόκλη)
* 1970–1989 Ναυτιλιακά γραφεία Πατέρα, Πειραιάς
* 1970–1989 Φαρμακείο Ι. Δεπάστα, Σίφνος
* 1970–1989 Γραφεία COLGATE, Αθήνα
* 1971–1976 A’ Φοιτητική Εστία Ιωαννίνων (450 υπνοδωμάτια, εστιατόριο 500 θέσεων, αίθουσα πολλαπλών χρήσεων και προβολών), Πανεπιστημιούπολη Ιωαννίνων (Συνεργασία με γραφείο Ν. Βαλσαμάκη (συμμετοχή 50%))
* 1971-1976  Β΄ Φοιτητική Εστία Ιωαννίνων ( Συνεργασία με Ν. Βαλσαμάκη (συμμετοχή 50%))
* 1971–1976 Επέκταση A’ Φοιτητικής Εστίας Ιωαννίνων: υπαίθριο θέατρο, αθλητικές εγκαταστάσεις
* 1974 Υγειονομικός Σταθμός, Παν. Ιωαννίνων
* 1974–1975 Κτίριο Ηλεκτρονικού Υπολογιστή Πανεπιστημίου Ιωαννίνων
* 1974–1975 Τέσσερα κτίρια αμφιθεάτρων ειδικής διδασκαλίας, Φυσικομαθηματική Σχολή, Παν. Ιωαννίνων  (Συνεργασία με Δ. Κονταργύρη – Γραφείο Αρχιτεκτονικών Μελετών 19/57)
* 1975 Ξενοδοχείο Β΄ κατηγορίας, Γλυφάδα
* 1980 Ξενοδοχειακό Οικονομάκη, Ελούντα, Κρήτη
* 1981 Ξενοδοχειακό συγκρότημα Α.Ε. Αλεξανδρή, Άγ. Νικόλαος, Κρήτη
* 1983 Βρεφονηπιακός Σταθμός, Οργανισμός Εργατικής Κατοικίας, Πάτρα
* 1983 Κέντρο Εργαζομένου Κοριτσιού, ΟΑΕΔ, Πάτρα
* 1983 Γενικό Νοσοκομείο Βόρειας Αττικής, Πεντέλη (Προμελέτη: Κτίρια Νευρολογίας, Ψυχιατρικής, Παίδων & Ενηλίκων )
* 1987 Προσθήκη ορόφου, Κτίριο Εθνικού Ιδρύματος Ερευνών, Αθήνα
* 1987/9–1994 Κτιριακό Συγκρότημα Ιδρύματος Τεχνολογίας και Έρευνας (ΙΤΕ) Κρήτης,Πανεπιστημιούπολη Ηρακλείου ( Οριστική Μελέτη: Π. Κουλέρμος, Μελέτη Εφαρμογής: Αρχιτεκτονική Ομάδα 3.87, Μ. Κωστίκα, Π. Κουκουράκης & Συνεργάτες Ε.Π.Ε., Κατασκευή: ΓΝΩΜΩΝ ΑΤΕ)
* 1988 Κέντρο Τεχνικής και Επαγγελματικής Κατάρτισης ΟΑΕΔ, Ορεστιάδα

### Δεκαετία 1990 & 2000

* 1992–1994 Κτίριο Γραφείων Εταιρείας «Αλουμύλ», Κιλκίς ( Συνεργάτες: Θ. Μπικάκης, Ε. Καρυστινού)
* 1992–2000 Εργοστάσια Εταιρείας «Αλουμύλ», Κιλκίς,Εργοστάσιο επεξεργασίας και ηλεκτροστατικής βαφής, Κτίριο Συρματουργίας – Παραγωγής εξαρτημάτων,Γραμμές παραγωγής, αποθήκες, logistics ( Συνεργάτες: Ν. Ροδοκανάκης, Ε. Καρυστινού, Α. Παπαποστόλου)
* 1992–2000 Εκθεσιακοί χώροι εταιρείας «Αλουμύλ» ( Θεσσαλονίκη (διεθνείς εκθέσεις),Στουτγάρδη, Βιέννη, Ντύσσελντορφ, Βαρσοβία,  Συνεργάτες: Ν. Ροδοκανάκης, Α. Παπαποστόλου)
* 1994 Μελέτη εφαρμογής κτιρίων Γενικού Νοσοκομείου Ζακύνθου ( Συνεργάτης: Ν. Ροδοκανάκης, Ομάδα Μελέτης: Α. Παπαποστόλου, Μ. Ρόκας, Γ. Παπαγεωργίου, Κατασκευή: ΑΤΤΙΚΑΤ Α.Ε.)
* 1994–1996 Τεχνική Μελέτη Κτιρίων Πολυτεχνείου, Πανεπιστημιούπολη Πάτρας, Κτίρια Μηχανολόγων & Χημικών Μηχανικών, Μηχανικών Η/Υ & Πληροφορικής  (Συνεργάτης: Ν. Ροδοκανάκης (αρχιτέκτων),Ομάδα μελέτης: Θ. Μπικάκης, Γ. Μαντάς, Ε. Χαρλαύτη Μελέτη εφαρμογής: Θ. Μπικάκης – Συνεργάτες)
* 1994–1996 Κτιριακό συγκρότημα Φοιτητικών Εστιών Πανεπιστημίου Κρήτης,  Πανεπιστημιούπολη Ηρακλείου (Συνεργασία: Π. Κουκουράκης & Συνεργάτες ΕΠΕ, Συνεργάτες: Ν. Ροδοκανάκης, Μ. Ρόκας, Κατασκευή: ΓΝΩΜΩΝ ΑΤΕ (ΣΔΙΤ))
* 1994–1996 Εργαστήριο Χημείας, Πανεπιστήμιο Κρήτης, Πανεπιστημιούπολη Ηρακλείου ( Συνεργασία: Π. Κουκουράκης & Συνεργάτες ΕΠΕ, Συνεργάτες: Ν. Ροδοκανάκης, Μ. Ρόκας, Κατασκευή: ΓΝΩΜΩΝ ΑΤΕ (ΣΔΙΤ))
* 1995 Επέκταση Κεντρικών Γραφείων «Αλουμύλ», Κιλκίς (Συνεργάτης: Ν. Ροδοκανάκης)
* 1995–1998 Διαμόρφωση εσωτερικών χώρων, διαμερίσματα: Αθήνα (Κολωνάκι), Θεσσαλονίκη (Καλαμαριά), Σίφνος
* 1996 Νέο Κτίριο Διοίκησης «Αλουμύλ», Κιλκίς (Συνεργάτης: Ν. Ροδοκανάκης)

## Παραπομπές